wannaphong/clean_thaiwikipedia huggingface dataset:
# อาโอเอช เวิลด์ ซิกแมน แท็กทีม แชมเปียนชิป
อาโอเอช เวิลด์ ซิกแมน แท็กทีม แชมเปียนชิป (ROH World Six-Man Tag Team Championship) เป็นแชมป์มวยปล้ำอาชีพที่อยู่ภายใต้สมาคม Ring of Honor (ROH)

 หมายเหตุ
# สแกนดิเนเวียนแอร์ไลน์ เที่ยวบินที่ 751
สแกนดิเนเวียนแอร์ไลน์ เที่ยวบินที่ 751 เป็นเที่ยวบินโดยสารของสายการบินสแกนดิเนเวียนแอร์ไลน์ ตามกำหนดเวลาเป็นประจำจากสตอกโฮล์ม, สวีเดนไปยังวอร์ซอ, โปแลนด์ผ่านโคเปนเฮเกน, ประเทศเดนมาร์ก เมื่อวันที่ 27 ธันวาคม ค.ศ. 1991 เครื่องบินแมคคอนเนลล์ดักลาส เอ็มดี-81 ปฏิบัติการบิน ทะเบียน OY-KHO บินโดยกัปตันชาวเดนมาร์ก สเตฟาน จี. ราสมุสเซน (44) และนักบินผู้ช่วยชาวสวีเดน อัลฟ์ เซเดอร์มาร์ก (34) นักบินทั้งสองคนมีประสบการณ์บิน 8,000 และ 3,000 ชั่วโมงบิน ตามลำดับ และลงจอดฉุกเฉินในทุ่งใกล้กับเมืองก็อตโตรรา ประเทศสวีเดน น้ำแข็งสะสมอยู่ที่ปีกและหลุดเข้าไปในเครื่องยนต์ขณะที่กำลังบินขึ้น ส่งผลให้เครื่องยนต์ทั้งสองไม่ทำงานในที่สุด อย่างไรก็ตาม ผู้โดยสารและลูกเรือทั้งหมด 129 คนรอดชีวิต

 อากาศยาน 
เครื่องบินลำนี้คือ แมคดอนเนลล์ดักลาส เอ็มดี-81 จดทะเบียน OY-KHO ด้วยหมายเลขประจำเครื่อง 53003 หมายเลขบรรทัด 1844 ทำการบินครั้งแรก เมื่อวันที่ 16 มีนาคม ค.ศ. 1991 และส่งมอบให้กับ สแกนดิเนเวียนแอร์ไลน์ซิสเต็ม (SAS) หลังจากนั้นไม่นานในวันที่ 10 เมษายน ค.ศ. 1991 ตอนที่เกิดอุบัติเหตุ เครื่องบินลำนี้ให้บริการได้เพียงเก้าเดือนเท่านั้น ติดตั้งเครื่องยนต์เทอร์โบแฟนบายพาส Pratt & Whitney JT8D สองเครื่อง
# รีวเฮ ทามูระ
รีวเฮ ทามูระ (เกิดเมื่อวันที่ 19 เมษายน ค.ศ. 1980)Weekly Shonen Jump No. 45, 2003, page 286Weekly Shonen Jump No. 37/38, 2008, in the author introductions เป็นนักวาดการ์ตูนชาวญี่ปุ่น เขาเป็นที่รู้จักในฐานะผู้แต่งและผู้วาดภาพมังงะเรื่อง เด็กพันธุ์นรกสั่งลุย ซึ่งตีพิมพ์ครั้งแรกในรูปแบบเรื่องสั้นในนิตยสาร โชเน็งจัมป์รายสัปดาห์ ค.ศ. 2008 จากนั้นได้ตีพิมพ์เป็นตอนต่อเนื่องใน ค.ศ. 2009 ทามูระเคยเป็นผู้ช่วยและลูกศิษย์ของโทชิอากิ อิวาชิโระ ผู้แต่งเรื่อง Psyren ซึ่งก็ตีพิมพ์ในนิตยสาร โชเน็งจัมป์รายสัปดาห์ ด้วยWeekly Shonen Jump No. 13, 2009, from commentary

 ผลงาน 

วันช็อต
Ura Beat (2003, โชเน็งจัมป์รายสัปดาห์)Weekly Shonen Jump No. 37/38, 2003, page 86
Tiger Dragon Brother (2015, โชเน็นจัมป์รายสัปดาห์)
Rappa Rendan (2019, โชเน็นจัมป์รายสัปดาห์)

มังงะชุด
 เด็กพันธุ์นรกสั่งลุย (2009-2014, โชเน็นจัมป์รายสัปดาห์)
 Beelzebub Bangai Hen (2015, โชเน็นจัมป์รายสัปดาห์) 
 Hungry Marie (2017, โชเน็นจัมป์รายสัปดาห์, ฉบับสหรัฐ, ผ่านทางจัมป์สตาร์ต)
 Hard-Boiled Cop and Dolphin (2020–2021, Weekly Shōnen Jump, Viz Media Shonen Jump)
 Pyramid no Himitsu (2023–ปัจจุบัน, Bentame Jump)
 Cosmos (2023–ปัจจุบัน, Monthly Sunday Gene-X)
# โชจิ กาโตะ
โชจิ กาโตะ, เกิด 11 กรกฎาคม  1971 เป็นนักเขียนและนักเขียนบทชาวญี่ปุ่นจากจังหวัดชิงะ, ประเทศญี่ปุ่น เขาเป็นที่รู้จักจากการสร้างแฟรนไชส์เรื่อง ฟุลล์เมทัลแพนิก! ซึ่งประกอบด้วย ไลต์โนเวล, มังงะ, และอนิเมะ

กาโตะพบกับโคอิจิ ชิจิระโดยบังเอิญเมื่อเขาเดินชนกันที่ชินจูกุขณะที่เขากำลังไปทำงานสาย ต่อมาทั้งสองก็ตกใจเมื่อได้พบกันอีกครั้งที่สำนักงานของGonzo Digimation สุดท้ายทั้งสองได้ร่วมมือกันสร้างซีรีส์อนิเมะโทรทัศน์ ฟุลล์เมทัลแพนิก!

ผลงาน
ไลต์โนเวล
 ฟุลล์เมทัลแพนิก! (เผยแพร่ตั้งแต่วันที่ 18 ธันวาคม ค.ศ. 1999)
 Cop Craft: Dragnet Mirage Reloaded (เผยแพร่ตั้งแต่วันที่ 18 พฤศจิกายน ค.ศ. 2009)
 ปฏิบัติการพลิกวิกฤตสวนสนุก  (เผยแพร่ตั้งแต่วันที่ 20 กุมภาพันธ์ ค.ศ. 2013)
 MOON FIGHTERS! (เผยแพร่ตั้งแต่ฤดูใบไม้ร่วง ค.ศ. 2023)

มังงะ
 ฟุลล์เมทัลแพนิก! - ผู้เขียน
 ฟุลล์เมทัลแพนิก! The Anime Mission (Resource Book Manga) - ผู้เขียน
 ปฏิบัติการพลิกวิกฤตสวนสนุก - ผู้เขียน

อนิเมะ
 ฟุลล์เมทัลแพนิก! - Original creator, Story Editor
 Full Metal Panic? Fumoffu - Screenplay (Eps. 1, 4, 8, 9, 12), Original creator
 Full Metal Panic! The Second Raid (TV) - Series Composition, Original creator
 Full Metal Panic! The Second Raid (OVA) - Screenplay, Original creator
 Hyouka - Series Composition
 Amagi Brilliant Park - Original creator, Series Supervision
 Full Metal Panic! Invisible Victory - Series Composition, Original creator
 Cop Craft - Series Composition, Original creator
 Estab Life: Great Escape - Series Composition, Script
# ตำบลแจวอรอน
แจวอรอน  เป็นตำบลในอำเภอแฮนซอ เทศมณฑลรอโบร์ จังหวัดเคร์มอน ประเทศอิหร่าน โดยมีหมู่บ้านแคฮ์นูจเป็นเมืองหลัก

จากสำมะโนแห่งชาติ ค.ศ. 2006 ตำบลนี้ (ในฐานะส่วนหนึ่งของอำเภอรอโบร์ในเทศมณฑลบอฟต์) มีประชากร 5,068 คนใน 1,218 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 5,747 คนใน 1,587 ครัวเรือน ซึ่งในช่วงนี้อำเภอแยกออกจากเทศมณฑลบอฟต์และเข้าไปอยู่ในเทศมณฑลรอโบร์ และสำมะโนล่าสุดใน ค.ศ. 2016 ตำบลนี้มีประชากร 5,403 คนใน 1,925 ครัวเรือน หมู่บ้านที่มีประชากรมากที่สุดในบรรดา 109 หมู่บ้านคือแจวอรอนที่มีประชากร 652 คน
# ซู มินาซึกิ
ซู มินาซึกิ เป็นนักเขียนและนักวาดการ์ตูนชาวญี่ปุ่นจากอะซากุระ, จังหวัดฟูกูโอกะ เขาเป็นที่รู้จักจากมังงะแนวแฟนตาซีคอมเมดี้เรื่อง อลวนสุดป่วน นางฟ้าตัวยุ่ง ซึ่งได้รับการดัดแปลงเป็นอนิเมะโทรทัศน์และภาพยนตร์สองเรื่อง

 ผลงาน 
 ซีรีส์  ปี  หมายเหตุนางฟ้าจอมเวทที่รัก!! คอสมอส2002–20046 เล่มที่ตีพิมพ์บน Square Enix และ 6 เล่มพร้อมภาคต่อที่ตีพิมพ์บน Kadokawa Shoten รวมอยู่ด้วยJudas2004–20064 เล่มHeaven's Lost Property2007–201420 เล่มSeven Ocean2008เล่มเดียวGou-dere Sora Nagihara2008–20144 เล่มHe~nshin!! - Sonata Birdie Rush2008-20105 เล่มDaisuki desu!! Mahō Tenshi Cosmos2010–20137 เล่มพลันเดอเรอร์ จอมโจรคนเหนือเลข2014–202221 เล่มDokunie Cooking2017–20194 เล่มExcellent Property, Rejects for Residents2022–ปัจจุบัน3 เล่ม
# มาซายูกิ ซูซูกิ
มาซายูกิ ซูซูกิ (เกิด 22 กันยายน ค.ศ. 1956 ในโอตะ, โตเกียว) เป็นนักร้องชาวญี่ปุ่นที่รู้จักในฐานะอดีตสมาชิกของวงดนตรีป๊อป แรตส์แอนด์สตาร์ (มีชื่อเก่าว่า ชาเนลส์) และจากการแสดงเพลงเปิดของ ซีรีส์อนิเมะเรื่องสารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ เขาได้รับฉายาว่าเป็นราชาเพลงรักแห่งญี่ปุ่น เขามีเครื่องหมายการค้าเป็นแว่นกันแดดและหนวด เขามีชื่อเล่นว่า "มาร์ติน"

 ประวัติโดยย่อ 
ซูซูกิเกิดที่โตเกียวเมื่อวันที่ 22 กันยายน ค.ศ. 1956 คิโยมิ ซูซูกิ น้องสาวของเขาก็เป็นนักดนตรีด้วย เขามีชื่อเสียงจากการเป็นสมาชิกของกลุ่มป๊อป แรตส์แอนด์สตาร์ (ชื่อเก่าว่า ชาเนลส์) ซึ่งเริ่มดำเนินวงใน ค.ศ. 1975 ซิงเกิลแรกของเขา "รันอะเวย์" ซึ่งปล่อยใน ค.ศ. 1980 เขาจะยังคงเคลื่อนไหวในวงการแบบเดี่ยวต่อไปหลังการยุบวงใน ค.ศ. 1996

ตั้งแต่ ค.ศ. 2019 ซูซูกิได้มีส่วนร่วมในเพลงเปิดสำหรับซีรีส์อนิเมะสารภาพรักกับคุณคางุยะซะดี ๆ ~สงครามประสาทความรักของเหล่าอัจฉริยะ~ ใน ค.ศ. 2019 เขาเป็นนักร้องในเพลง เลิฟดรอแมติก (Love Dramatic) ร่วมกับ ริกกะ อิฮาระ ซึ่งเป็นเพลงเปิดสำหรับฤดูกาลแรกของซีรีส์ ใน ค.ศ. 2020 เขาเป็นนักร้องในเพลง แดดดี้! แดดดี้! ดู! (Daddy! Daddy! Do!) ร่วมกับ ไอริ ซูซูกิ (ไม่ได้เป็นญาติกัน) ซึ่งเป็นเพลงเปิดของฤดูกาลที่ 2 ของซีรีส์ และต่อมาใน ค.ศ. 2022 เขาเป็นนักร้องในเพลง กิริกิริ (Giri Giri) ร่วมกับ ซู (Suu) จากวงดนตรีไซเลนต์ไซเรน (Silent Siren) ซึ่งเป็นเพลงเปิดสำหรับฤดูกาลที่ 3 ของซีรีส์ นอกจากนี้เขายังเป็นนักร้องในเพลง เลิฟอิสโชว์ (Love is Show) ร่วมกับ เรนิ ทากางิ ซึ่งเป็นเพลงเปิดของภาพยนตร์แอนิเมชัน สารภาพรักกับคุณคางุยะซะดีๆ - จูบแรกไม่มีวันสิ้นสุด (Kaguya-sama: Love is War - The First Kiss That Never Ends)

 รายชื่อจานเสียง 

 สตูดิโออัลบั้ม 

 มาเทอร์ออฟเพิร์ล (1986)
 เรดิโอเดยส์ (1988)
 เดียร์เทียส์ (1989)
 มูด (1990)
 แฟร์อัฟแฟร์ (1992)
 เพอร์ฟิวม์ (1993)
 ชีซีซี (1994)
 คาร์นิวัล (1997)
 โตเกียวจังก์ชัน (2011)
 Shh... (2004)
 เอบอนีแอนด์ไอวอรี (2005)
 สติลโกลด์ (2009)
 โดลเช่ (2016)
 ฟังกีแฟลก (2019)
 ออลไทม์ร็อกแอนด์โรลล์ (2020)
 โซลแนวิเกชัน (2023)
 สแนซซี (2024)

 การรวบรวม 

 มาร์ทีนี (1991)
 มาร์ทีนี 2 (1995)
 มีเดียมสโลว์ (2000)
 มาร์ทีนีเบลนด์ (2003)
 มาร์ทีนีดูเอต (2007)

 อัลบั้มคัฟเวอร์ 

 โซลเลเจนด์ (2001)
 ดิสกัฟเวอร์เจแปน (2011)
 ดิสกัฟเวอร์เจแปน II (2014)
 ดิสกัฟเวอร์เจแปน III (2017)
 ดิสกัฟเวอร์เจแปน DX (2022)
# แจวอรอน
แจวอรอน  เป็นหมู่บ้านในตำบลแจวอรอน อำเภอแฮนซอ เทศมณฑลรอโบร์ จังหวัดเคร์มอน ประเทศอิหร่าน

จากสำมะโนแห่งชาติ ค.ศ. 2006 หมู่บ้านนี้มีประชากร 804 คนใน 213 ครัวเรือน (ขณะนั้นอยู่ในอดีตอำเภอรอโบร์ เทศมณฑลบอฟต์) จากนั้นในสำมะโน ค.ศ. 2011 มีประชากรลดลงเหลือ 653 คนใน 215 ครัวเรือน ซึ่งเป็นช่วงที่ตัวอำเภอแยกออกจากเทศมณฑลเดิมแล้วเข้าไปเป็นส่วนหนึ่งของเทศมณฑลรอโบร์ และสำมะโนล่าสุดใน ค.ศ. 2016 หมู่บ้านมีประชากร 652 คนใน 269 ครัวเรือน ถือเป็นหมู่บ้านที่มีประชากรมากที่สุดในตำบลที่มีชื่อเดียวกัน
# ราชอาณาจักรอาหรับซีเรีย
ราชอาณาจักรอาหรับซีเรีย (,) เป็นรัฐที่ประกาศตัวเองและไม่ได้รับการยอมรับ ซึ่งดำรงอยู่เพียงช่วงสั้นๆ ในดินแดนซีเรีย ราชอาณาจักรอาหรับซีเรียประกาศเมื่อวันที่ 5 ตุลาคม ค.ศ. 1918 ว่าเป็นรัฐบาลตามรัฐธรรมนูญอาหรับที่เป็นอิสระโดยสมบูรณ์และได้รับเอกราชโดยพฤตินัยในฐานะเอมิเรตหลังจากการถอนกองกำลังของสหราชอาณาจักรออกจากดินแดนโออีตาตะวันออกเมื่อวันที่ 26 พฤศจิกายน ค.ศ. 1919 และได้รับการประกาศเป็นราชอาณาจักรเมื่อวันที่ 8 มีนาคม ค.ศ. 1920

ราชอาณาจักรแห่งนี้ดำรงอยู่เพียงสี่เดือนตั้งแต่วันที่ 8 มีนาคม ถึง 25 กรกฎาคม ค.ศ. 1920 ในช่วงดำรงอยู่ช่วงสั้นๆ ราชอาณาจักรแห่งนี้อยู่ภายใต้การนำของ ฟัยศ็อล บิน ฮุซัยน์ พระราชโอรสของฮุซัยน์ บิน อะลี, แม้จะอ้างสิทธิในดินแดนลิแวนต์ แต่รัฐบาลของพระองค์ก็ควบคุมพื้นที่อันจำกัดและขึ้นอยู่กับอังกฤษ ซึ่งโดยทั่วไปแล้วฝรั่งเศสก็ต่อต้านแนวคิดเรื่องเกรตเทอร์ซีเรียและปฏิเสธที่จะยอมรับราชอาณาจักรแห่งนี้ Itamar Rabinovich, Symposium: The Greater-Syria Plan and the Palestine Problem in The Jerusalem Cathedra (1982), p. 262. และซีเรียได้ยอมจำนนต่อกองทัพฝรั่งเศสเมื่อวันที่ 25 กรกฎาคม ค.ศ. 1920
อ้างอิง
# ฟลาวเวอร์ (เพลงจีซู)
"ฟลาวเวอร์"  เป็นซิงเกิลเปิดตัวของจีซู นักร้องชาวเกาหลีใต้และสมาชิกวงแบล็กพิงก์ ออกจำหน่ายเมื่อวันที่ 31 มีนาคม 2023 ผ่านสังกัดวายจีและอินเตอร์สโคป เป็นซิงเกิลนำจากซิงเกิลอัลบั้มเปิดตัว มี (2023) เพลงเขียนโดยวินซ์, เท็ดดี, กูช และวีวีเอ็น และเรียบเรียงโดยสองคนหลังพร้อมด้วย 24 ซึ่งรับหน้าที่เป็นโปรดิวเซอร์ให้ด้วย เพลงเป็นแนวแดนซ์, ป็อป และแทร็ปจังหวะปานกลางที่ผสมผสานกับท่วงทำนองเกาหลีแบบดั้งเดิมและองค์ประกอบแคริบเบียนเข้าด้วยกัน ด้านเนื้อเพลงเกี่ยวกับการเอาชนะความสัมพันธ์ที่เป็นพิษ

"ฟลาวเวอร์" ได้รับการตอบรับอย่างดีจากนักวิจารณ์ดนตรี โดยยกย่องเกี่ยวกับเนื้อเพลงที่เต็มไปด้วยกวีนิพนธ์ การผลิตที่สดใหม่ เช่นเดียวกับเสียงร้องของจีซู เพลงประสบความสำเร็จเชิงพาณิชย์ สามารถขึ้นอันดับที่สองบน บิลบอร์ด โกลบอล 200 กลายเป็นเพลงแรกของจีซูที่ติดสิบอันดับแรก ในเกาหลีใต้ เพลงขึ้นอันดับสูงสุดบนชาร์ตเพลงเกาหลีใต้ ของบิลบอร์ด และขึ้นอันดับที่สองบนเซอร์เคิลดิจิทัลชาร์ต นอกจากนี้ เพลงยังขึ้นอันดับสูงสุดในฮ่องกง มาเลเซีย สิงคโปร์ ไต้หวัน และเวียดนาม และติดสิบอันดับแรกในฮังการี อินโดนีเซีย ตะวันออกกลางและแอฟริกาเหนือ และฟิลิปปินส์ รวมถึงเข้าสู่ 40 อันดับแรกบนแคนาเดียนฮอต 100 และชาร์ตซิงเกิลแห่งสหราชอาณาจักร 

มิวสิกวิดีโอกำกับโดยฮัน ซา-มิน และถูกอัปโหลดขึ้นบนยูทูบในวันเดียวกับการออกซิงเกิล วิดีโอพรรณนาถึงการเดินทางของจีซูผ่านการใช้เทคนิคภาพยนตร์ ซึ่งแบ่งออกเป็นหลาย ๆ ตอน วิดีโอเริ่มด้วยจีซูกำลังใคร่ครวญถึงการเลิกรา แต่ท้ายที่สุดเธอก็ยอมรับความอ่อนแอและเลือกให้อำนาจกับตนเอง เพื่อประชาสัมพันธ์เพลง จีซูได้ปรากฏและแสดงในรายการเพลง อินกีกาโย ในเกาหลีใต้ รวมถึงเทศกาลโคเชลลาในอินดิโอ รัฐแคลิฟอร์เนีย นอกจากนี้ เธอยังคว้าอันดับหนึ่งในรายการเพลงถึงเก้าครั้งจาก โชว์แชมเปียน, เอ็มเคานต์ดาวน์, มิวสิกแบงก์, โชว์! มิวสิกคอร์ และ อินกีกาโย อนึ่ง "ฟลาวเวอร์" ได้รับรางวัลมากมาย รวมถึงมิวสิกวิดีโอยอดเยี่ยมและการแสดงเต้นยอดเยี่ยมในงานมามาอะวอดส์ และเพลงดิจิทัลยอดเยี่ยมในงานโกลเดนดิสก์อะวอดส์ ครั้งที่ 38 ด้วย

 รางวัล 
"ฟลาวเวอร์" คว้าอันดับหนึ่งในรายการเพลงเกาหลีใต้เก้าครั้ง รวมถึงทริปเปิลคราวน์สองครั้งใน อินกีกาโย และ โชว์แชมเปียน นอกจากนี้ เพลงยังได้รับรางวัลเพลงแห่งปีจากเอเชียป็อปมิวสิกอะวอดส์และได้เข้าชิงอีกสามครั้งในสาขาเดียวกันจากมามาอะวอดส์, เมลอนมิวสิกอะวอดส์ และโกลเดนดิสก์อะวอดส์

+ รางวัลและการเสนอชื่อของ "ฟลาวเวอร์" ปี องค์กร รางวัล ผล  2023 เอเชียป็อปมิวสิกอะวอดส์ เพลงแห่งปี (ต่างประเทศ)   20 อันดับเพลงแห่งปี (ต่างประเทศ)	  เรียบเรียงยอดเยี่ยม (ต่างประเทศ)   การแสดงเต้นยอดเยี่ยม (ต่างประเทศ)	  มิวสิกวิดีโอยอดเยี่ยม (ต่างประเทศ)	  โปรดิวเซอร์ยอดเยี่ยม (ต่างประเทศ)  เดอะแฟกต์มิวสิกอะวอดส์ เพลงยอดเยี่ยม: ฤดูใบไม้ผลิ   มามาอะวอดส์ เพลงแห่งปี   เมลอนมิวสิกอะวอดส์ เพลงแห่งปี  (Note: Tap or click on each subheading to view nominees in the various categories e.g. tap or click on "올해의 앨범" to view nominees for Album of the Year.) 2024 เซอร์เคิลชาร์ตมิวสิกอะวอดส์ ศิลปินแห่งปี – ยอดสตรีมทั่วโลก	  ศิลปินแห่งปี – ดิจิทัล	   ศิลปินแห่งปี – ยอดสตรีมที่มีจำนวนผู้ฟังไม่ซ้ำกัน	  โกลเดนดิสก์อะวอดส์ เพลงดิจิทัลยอดเยี่ยม (พนซัง)	   เพลงแห่งปี (แดซัง) 

+ รางวัลรายการเพลง รายการ วันที่  โชว์แชมเปียน 5 เมษายน 2023  12 เมษายน 2023  26 เมษายน 2023    เอ็มเคานต์ดาวน์ 13 เมษายน 2023  มิวสิกแบงก์ 14 เมษายน 2023  โชว์! มิวสิกคอร์ 15 เมษายน 2023  อินกีกาโย 16 เมษายน 2023  30 เมษายน 2023  2 กรกฎาคม 2023 

เชิงอรรถ
# ทะกะยะ คะงะมิ
ทะกะยะ คะงะมิ, เกิดเมื่อวันที่ 22 พฤษภาคม 1979 เป็นนักเขียนไลต์โนเวลและศิลปินมังงะชาวญี่ปุ่นผลงานสำคัญของเขาบางเรื่อง ได้แก่ ตำนานของผู้กล้าในตำนาน, ผู้พิทักษ์เจ็ดชีวิต, เทวทูตแห่งโลกมืดและวงกตวิบัติอลิส ซึ่งได้รับการดัดแปลงเป็นอนิเมะซีรีส์

ผลงาน
 ตำนานของผู้กล้าในตำนาน
 ผู้พิทักษ์เจ็ดชีวิต
 เทวทูตแห่งโลกมืด
 วงกตวิบัติอลิส
# จาอุง
จาอุง  เป็นตำบล (ฆุม) ในอำเภอโอจุมทางตะวันออกเฉียงเหนือของประเทศกัมพูชา โดยแบ่งออกเป็น 5 หมู่บ้าน และมีประชากร 1,733 คน ในการเลือกตั้งกรมปรึกษาฆุมสังกัดค.ศ. 2007 ที่นั่งทั้งหมด 5 ที่นั่งตกเป็นของสมาชิกพรรคประชาชนกัมพูชา ณ เดือนมกราคม ค.ศ. 2006 อัตราการจำหน่ายที่ดินในจาอุงอยู่ในระดับปานกลาง

หมู่บ้าน
 หมู่บ้าน  ประชากร(1998)  อัตราเพศ(ชาย/หญิง)(1998) จำนวนครัวเรือน(1998)  หมายเหตุChar Ung Ket  177  42  0.90 Char Ung Chan  354  80  0.92 Phlay Ampil  556  131  0.99 Thuoy Tum  208  60  0.79 Cha Ung Kau  438  79  0.90
# คำสาปมรณะ (ภาพยนตร์ปี 2545)
คำสาปมรณะ (อังกฤษ: The Ring)เป็นภาพยนตร์สยองขวัญเหนือธรรมชาติ แนวจิตวิทยาของอเมริกา ออกฉายปี 2002 กำกับโดย กอร์ เวอร์บินสกี และเขียนบทโดย เอเรน ครูเกอร์ นำแสดงโดย เนโอมี วอตส์, มาร์ติน เฮนเดอร์สัน, เดวิด ดอร์ฟแมน และ Brian Cox ภาพยนตร์เรื่องนี้เน้นไปที่ ราเชล เคลเลอร์ (เนโอมี วอตส์) นักข่าวที่ค้นพบวิดีโอเทปต้องคำสาปที่ทำให้ผู้ชมเสียชีวิตในอีกเจ็ดวันต่อมา เป็นการรีเมคภาพยนตร์ Ring ของ ฮิเดโอะ นากาตะ ในปี 1998 โดยอิงจากนวนิยายชื่อเดียวกัน ของ โคจิ ซูซูกิ ในปี 1991

The Ring เข้าฉายในสหรัฐอเมริกาเมื่อวันที่ 18 ตุลาคม พ.ศ. 2545 โดย ดรีมเวิกส์ พิกเจอร์ส ถือเป็นความสำเร็จในบ็อกซ์ออฟฟิศโดยทำรายได้ 249.3 ล้านเหรียญทั่วโลก ด้วยงบประมาณ 48 ล้านเหรียญ ทำให้เป็นหนึ่งในภาพยนตร์สยองขวัญที่ทำรายได้สูงสุดตลอดกาล The Ring ได้รับการวิจารณ์ทั้งในแง่บวก โดยนักวิจารณ์ต่างชื่นชมบรรยากาศและภาพ การถ่ายภาพยนตร์ของ โบยาน บาเซลลี การกำกับของ Verbinski และการแสดงของนักแสดง (โดยเฉพาะ เนโอมี วอตส์) ในงาน Saturn Awards ครั้งที่ 29 ภาพยนตร์เรื่องนี้ได้รับรางวัลในสองประเภท: ภาพยนตร์สยองขวัญยอดเยี่ยม และ นักแสดงนำหญิงยอดเยี่ยม (สำหรับ เนโอมี วอตส์)

ภาพยนตร์เรื่องนี้เป็นภาคแรกของซีรีส์ คำสาปมรณะ (แฟรนไชส์) และตามมาด้วย The Ring Two (2005) และ Rings (2017) ความสำเร็จของ The Ring เป็นแรงบันดาลใจให้อเมริการีเมคภาพยนตร์สยองขวัญเรื่องอื่นๆ ในเอเชียและญี่ปุ่น หลายเรื่อง รวมถึง The Grudge (2004) และ Dark Water (2005)
# แอร์อินเดีย เที่ยวบินที่ 182
แอร์อินเดีย เที่ยวบินที่ 182 เป็นเที่ยวบินโดยสารที่ปฏิบัติการในเส้นทาง มอนทรีออล - ลอนดอน - เดลี - บอมเบย์ ซึ่งเมื่อวันที่ 23 มิถุนายน พ.ศ. 2528 พังทลายเหนือมหาสมุทรแอตแลนติกอันเป็นผลมาจากการระเบิดจากระเบิดที่วางโดย ผู้ก่อการร้ายชาวซิกข์แคนาดา ทำการบินโดยใช้ เครื่องบินโบอิ้ง 747-237B ที่จดทะเบียน VT-EFO เหตุการณ์นี้เกิดขึ้นระหว่างเดินทางจากมอนทรีออลไปลอนดอนที่ระดับความสูง  เศษซากของเครื่องบินตกลงไปในทะเลห่างจากชายฝั่งไอร์แลนด์ประมาณ  คร่าชีวิตผู้คนบนเครื่องทั้งหมด 329 ราย รวมถึงพลเมืองแคนาดา 268 ราย ชาวอังกฤษ 27 ราย และพลเมืองอินเดีย 24 ราย  เหตุระเบิดของเครื่องบินแอร์อินเดีย เที่ยวบินที่ 182 ถือเป็นการโจมตีของผู้ก่อการร้ายที่เลวร้ายที่สุดในประวัติศาสตร์ของแคนาดา เป็นเหตุการณ์การบินที่อันตรายที่สุดในประวัติศาสตร์ของ แอร์อินเดีย และเป็นการกระทำก่อการร้ายทางการบินที่อันตรายที่สุดในโลก จนกระทั่ง การโจมตี 11 กันยายน ในปี พ.ศ. 2544    ผู้บงการเบื้องหลังเหตุระเบิดเชื่อกันว่าเป็น อินเดอร์จิต ซิงห์ เรยัต สองสัญชาติอังกฤษ-แคนาดา ซึ่งรับสารภาพในปี พ.ศ. 2546   และ ทัลวินเดอร์ ซิงห์ ปาร์มาร์ ผู้นำแบ่งแยกดินแดนชาวซิกข์ชาวแคนาดา ซึ่งเป็นหนึ่งในบุคคลสำคัญที่เกี่ยวข้อง กับกลุ่มติดอาวุธ บับบาร์ คัลซา 

การดำเนินการตามแผนดังกล่าวมีผลกระทบข้ามชาติและเกี่ยวข้องกับพลเมืองและรัฐบาลจากห้ารัฐชาติ Babbar Khalsa ผู้ก่อการร้าย ชาวซิกข์ และกลุ่มแบ่งแยกดินแดน Khalistani มีส่วนเกี่ยวข้องในเหตุระเบิด  แม้ว่าคนจำนวนหนึ่งจะถูกจับกุมและพยายามวางระเบิดโดยสายการบินแอร์อินเดีย แต่บุคคลเดียวที่ถูกตัดสินว่ามีความผิดคือ อินเดอร์จิต ซิงห์ เรยัต ซึ่งรับสารภาพในข้อหา ฆ่าคนตายโดยไม่เจตนา ในปี 2546   เขาถูกตัดสินจำคุก 15 ปีฐานประกอบระเบิดที่ระเบิดบนเครื่องบินแอร์อินเดีย เที่ยวบิน 182 และที่นาริตะ  

การสอบสวนและดำเนินคดีในเวลาต่อมากินเวลาเกือบยี่สิบปี นี่เป็นการทดลองที่แพงที่สุดในประวัติศาสตร์ของแคนาดา โดยมีราคาเกือบ 130 ดอลลาร์แคนาดา ล้าน. ผู้ถูกกล่าวหาทั้งสองคนคือ Ripudaman Singh Malik และ Ajaib Singh Bagri ทั้งสองคนพ้นผิดและพบว่าไม่มีความผิด

ผู้ว่าการทั่วไปในสภา ในปี พ.ศ. 2549 ได้แต่งตั้งอดีตผู้พิพากษาศาลฎีกาจอห์น ซี. เมเจอร์เพื่อดำเนินการสอบสวน รายงานของเขา ซึ่งเสร็จสมบูรณ์และเผยแพร่เมื่อวันที่ 17 มิถุนายน พ.ศ. 2553 สรุปว่า "ข้อผิดพลาดต่อเนื่อง" โดยรัฐบาลแคนาดาตำรวจม้าแห่งแคนาดา (RCMP) และหน่วยข่าวกรองความมั่นคงของแคนาดา (CSIS) อนุญาตให้ผู้ก่อการร้ายได้ การโจมตีที่จะเกิดขึ้น 

 ผู้เสียชีวิต 
สัญชาติ ผู้โดยสารลูกเรือ ทั้งหมด แคนาดา 268 268 อังกฤษ 27 27 อินเดีย 22 22 ไม่ทราบ 12 12 ทั้งหมด 307 22 329
# ตำบลแฮนซอ
แฮนซอ  เป็นตำบลในอำเภอแฮนซอ เทศมณฑลรอโบร์ จังหวัดเคร์มอน ประเทศอิหร่าน โดยมีนครแฮนซอเป็นเมืองหลัก

จากสำมะโนแห่งชาติ ค.ศ. 2006 ตำบลนี้ (ในขณะนั้นเป็นส่วนหนึ่งของอำเภอรอโบร์ เทศมณฑลบอฟต์) มีประชากร 6,193 คนใน 1,323 ครัวเรือน จากนั้นในสำมะโน ค.ศ. 2011 มีประชากรเพิ่มขึ้น 6,889 คนใน 2,044 ครัวเรือน ซึ่งเป็นช่วงที่อำเภอแยกออกจากเทศมณฑลเดิมและเข้าเป็นส่วนหนึ่งของเทศมณฑลรอโบร์ และสำมะโนล่าสุดใน ค.ศ. 2016 ตำบลนี้มีประชากร 4,851 คนใน 1,597 ครัวเรือน หมู่บ้านที่มีประชากรมากที่สุดในบรรดา 109 หมู่บ้านคือแคนแกรีที่มีประชากร 415 คน
# ฮอกกี้น้ำแข็งหญิงทีมชาติไทย
ฮอกกี้น้ำแข็งหญิงทีมชาติไทย เป็นทีมฮอกกี้น้ำแข็งหญิงแห่งชาติของประเทศไทย

 สถิติการแข่ง 

 ชิงแชมป์โลก 
 พ.ศ. 2567 – อันดับ 41 (อันดับ 1 ในดิวิชัน 3 กลุ่มบี)

 การแข่งอื่น 
 ไอไอเอชเอฟวีเมนส์ชาลเลนจ์คัพออฟเอเชีย 2014 ดิวิชัน 1 – อันดับ 2
 ไอไอเอชเอฟวีเมนส์ชาลเลนจ์คัพออฟเอเชีย 2015 ดิวิชัน 1 – อันดับ 2
 ไอไอเอชเอฟวีเมนส์ชาลเลนจ์คัพออฟเอเชีย 2016 ดิวิชัน 1 – อันดับ 2
 เอเชียนเกมส์ฤดูหนาว 2017 – อันดับ 5
 ไอไอเอชเอฟวีเมนส์ชาลเลนจ์คัพออฟเอเชีย 2017 – อันดับ 2
 ไอไอเอชเอฟวีเมนส์ชาลเลนจ์คัพออฟเอเชีย 2018 – อันดับ 3
 ไอไอเอชเอฟวีเมนส์ชาลเลนจ์คัพออฟเอเชีย 2019 – อันดับ 1
 ไอไอเอชเอฟวีเมนส์ชาลเลนจ์คัพออฟเอเชีย 2023 – อันดับ 1

 สถิติตลอดกาลจากการแข่งกับชาติอื่น 
อัปเดตนัดล่าสุด: 10 มีนาคม พ.ศ. 2565
+ ความหมายสีในตาราง                  
ทีม  5  5  0  0  40  7  3  3  0  0  39  5  2  2  0  0  32  2  2  2  0  0  29  1  1  1  0  0  21  1  2  1  0  1  5  8  2  1  0  1  3  11  1  0  0  1  0  8  1  0  0  1  0  15  1  0  0  1  0  20  1  0  0  1  0  37 ทั้งหมด  21  15  0  6  169  115
# อำเภอแฮนซอ
แฮนซอ  เป็นอำเภอในเทศมณฑลรอโบร์ จังหวัดเคร์มอน ประเทศอิหร่าน โดยมีนครแฮนซอเป็นเมืองหลัก

หลังสำมะโนแห่งชาติ ค.ศ. 2006 อำเภอรอโบร์แยกออกจากเทศมณฑลบอฟต์เพื่อสถาปนาเทศมณฑลรอโบร์ ซึ่งแบ่งออกเป็นสองอำเภอ แต่ละอำเภอแบ่งออกเป็น 2 ตำบล โดยมีนครรอโบร์เป็นเมืองหลักและนครเแห่งเดียวในเวลานั้น

สำมะโน ค.ศ. 2011 ระบุประชากรไว้ที่ 12,636 คนใน 3,631 ครัวเรือน และสำมะโนล่าสุดใน ค.ศ. 2016 อำเภอนี้มีประชากร 11,706 คนใน 3,982 ครัวเรือน

+ ประชากรในอำเภอแฮนซอ เขตบริหาร  2011  2016 ตำบลแฮนซอ  6,889  4,851 ตำบลแจวอรอน  5,747  5,403 แฮนซอ (นคร)    1,452 รวม  12,636  11,706
# เอเรเซเอเน เตเลบิซิออน
เอเรเซเอเน เตเลบิซิออน  หรือชื่อทางการค้า กานัล เอเรเซเอเน  หรือเพียงแค่ เอเรเซเอเน  ซึ่งเป็นตัวย่อของ ราเดีโอ กาเดนา นาสิโอนาล  เป็นเครือข่ายโทรทัศน์ออกอากาศฟรีของโคลอมเบียที่ออร์กานีซาซิออน อาร์ดิลา ลูเลเป็นเจ้าของ ก่อตั้งขึ้นเมื่อวันที่ 23 มีนาคม พ.ศ. 2510 ในฐานะบริษัทผลิตรายการโทรทัศน์และเปิดตัวอย่างเป็นทางการในฐานะช่องโทรทัศน์เมื่อวันที่ 10 กรกฎาคม พ.ศ. 2541

เอเรเซเอเน เตเลบิซิออนเป็นโปรดิวเซอร์ของเทเลโนเวลาโย ซอย เบ็ตตี้ ลา เฟอา
# ไอดับเบิลยูจีพี วูเมนส์ แชมเปียนชิป
ไอดับเบิลยูจีพี วูเมนส์ แชมเปียนชิป  เป็นเข็มขัดแชมป์โลกมวยปล้ำอาชีพหญิงภายใต้สมาคม New Japan Pro-Wrestling (NJPW) ในญี่ปุ่น โดยมีนักมวยปล้ำจากการสมาคมน้องสาวของ NJPW อย่าง World Wonder Ring Stardom มาเป็นคู่แข่งหลัก แชมป์คนแรกคือ Kairi

ประวัติ
# ถงก้วน
ถงก้วน (, 1054–1126) ชื่อรอง เต้าฟู (道夫) เป็นขันที ขุนพล ที่ปรึกษาทางการเมืองชาวจีนของจักรพรรดิซ่งฮุ่ยจงแห่งราชวงศ์ซ่งเหนือ ในนวนิยายสุดคลาสสิคเรื่องซ้องกั๋งที่เขียนโดยชือ ไน่อัน ถงก้วนเป็นขุนนางทุจริตและเป็นศัตรูของ 108 วีรบุรุษ

 ชีวิตและการงาน 
ถงก้วนเริ่มต้นอาชีพทหารภายใต้การอุปถัมภ์ของแม่ทัพขันทีชั้นนำในช่วงทศวรรษ 1080 และกลายเป็น 1 ในแม่ทัพขันทีของราชวงศ์ซ่งEbrey, 166 แม้จะเป็นขันที แต่หลายคนเขียนไว้ว่า ถงก้วนมีบุคลิกเข้มแข็ง ร่างกายสมบูรณ์แข็งแรง และมีเครายาว ซึ่งถือว่าแปลกสำหรับขันที หลังจากถงก้วนประสบชัยชนะครั้งแรกเมื่อปี 1104 จักรพรรดิซ่งฮุ่ยจงได้พระราชทานลายพระราชหัตถ์อันล้ำค่าให้กับเขา หลังจากถงก้วนสร้างชื่อเสียงโด่งดังจากการนำทัพสู้รบชนะทหารเผ่าทันกุตทางตะวันตกเฉียงเหนือหลายครั้ง เขาก็กลายเป็นขุนพลและที่ปรึกษาคนโปรดของจักรพรรดิซ่งฮุ่ยจง ในปี 1111 เขาได้รับมอบหมายให้เดินทางไปยังราชวงศ์เหลียวทางตะวันออกเฉียงเหนือเพื่อทำภารกิจทางการทูต นับเป็นจุดเริ่มต้นของเส้นทางก้าวหน้าในอาชีพของเขา ในปีถัดมา เขาได้รับการแต่งตั้งให้ดำรงตำแหน่งสูงสุดในกองทัพ และในปี 1116 เขากลายเป็นขันทีคนแรกในประวัติศาสตร์ราชวงศ์ซ่งที่ทำหน้าที่เป็นกำหนดนโยบายหลักของประเทศ ถงก้วนเข้าร่วมงานสังคมชั้นสูงในยุคนั้นที่จัดโดยจักรพรรดิซ่งฮุ่ยจง เขาเป็นเพียง 1 ใน 10 ขันทีประจำราชสำนักที่มีการรวบรวมชีวประวัติ

ในปี 1118 ถงก้วนแนะนำจักรพรรดิซ่งฮุ่ยจงว่าควรสร้างพันธมิตรกับชาวนฺหวี่เจิน เพื่อร่วมกันโค่นล้มราชวงศ์เหลียวให้สิ้นซากEbrey, 165. แม้จะมีเสนาบดีบางคนในราชสำนักคัดค้าน แต่จักรพรรดิฮุ่ยจงก็ตัดสินพระทัยเห็นชอบ ในฐานะทูตที่เดินทางข้ามพรมแดนเพื่อเจรจา ถงก้วนมีบทบาทสำคัญในข้อตกลงระหว่างชาวนฺหวี่เจินและราชวงศ์ซ่ง แบ่งเขตแดนของราชวงศ์เหลียว (โดยราชวงศ์ซ่งหวังจะได้ดินแดนที่ใฝ่ฝันมาตลอดคือ สิบหกหัวเมือง) ในปี 1120 ขณะมีอายุ 66 ปี ถงก้วนได้รับพระบัญชาให้เป็นแม่ทัพนำกองทัพเข้าโจมตีเมืองหลวงทางใต้ของราชวงศ์เหลียว นั่นคือเมืองเอี้ยนจิง อย่างไรก็ตาม ขณะที่กองทัพของถงก้วนกำลังรุกคืบ การรบก็ต้องหยุดชะงักลงชั่วระยะเวลาหนึ่ง เมื่อข่าวมาถึงค่ายของถงก้วนว่าเกิดกบฏขึ้นภายในจักรวรรดิซ่งคือกบฏฟางล่าในเจ้อเจียง กองทัพของเขาถูกบีบให้เดินทัพหลายร้อยไมล์ลงใต้สู่เจ้อเจียงเพื่อปราบกบฏครั้งนี้
# สังคมนิยมแบบใบหน้ามนุษย์
สังคมนิยมแบบใบหน้ามนุษย์ (,) เป็นสโลแกนที่อ้างถึงนโยบายประชาธิปไตยสังคมนิยมและปฏิรูปของอเล็กซานเดอร์ ดุปเชค และเพื่อนร่วมงานของเขา ซึ่งตกลงกันในคณะผู้บริหารสูงสุดพรรคคอมมิวนิสต์เชโกสโลวาเกียในเดือนเมษายน พ.ศ. 2511 หลังจากที่เขาขึ้นเป็นเลขาธิการพรรคคอมมิวนิสต์ในเดือนมกราคม พ.ศ. 2511

ผู้เขียนสโลแกนคนแรกคือ Radovan Richta สังคมนิยมแบบใบหน้ามนุษย์เป็นกระบวนการของการทำให้เป็นประชาธิปไตยในระดับปานกลาง การปรับปรุงเศรษฐกิจให้ทันสมัย และการเปิดเสรีทางการเมือง ที่พยายามสร้างสังคมสังคมนิยมที่ก้าวหน้าและทันสมัยโดยให้ความสำคัญกับประเพณีประชาธิปไตยเชโกสโลวาเกีย ในขณะที่ยังคงปล่อยให้พรรคคอมมิวนิสต์ปกครองต่อไป

สังคมนิยมแบบใบหน้ามนุษย์มีความสำคัญอย่างยิ่งในการริเริ่มปรากสปริง ซึ่งเป็นช่วงเวลาแห่งการทำให้เป็นประชาธิปไตยในระดับชาติและการกระจายอำนาจทางเศรษฐกิจ อย่างไรก็ตาม นโยบายถูกกลับลำหลังจากที่เชโกสโลวาเกียถูกบุกครองโดยฝ่ายกติกาสัญญาวอร์ซอเมื่อวันที่ 21 สิงหาคม พ.ศ. 2511
# ถุนเถียน
ถุนเถียน (屯田) หรือ ถุนเขิ่น (屯墾) เป็น "นิคมการทหาร-การเกษตร"ที่ชายแดนรูปแบบหนึ่งในประวัติศาสตร์จีน กองทหารถูกส่งไปภูมิประเทศทุรกันดารในชายแดนจีนเพื่อปรับเปลี่ยนที่ดินที่ไม่มีการเพาะปลูกให้กลายเป็นอาณานิคมแบบตั้งถิ่นฐานที่ทำการเกษตรแบบพึ่งพาตนเอง กล่าวอีกนัยหนึ่งคือทหารมีอีกบทบาทเป็นเกษตรกร ระบบนี้ยังถูกปรับใช้ในระบอบการปกครองครองอื่น ๆ ทั่วเขตวัฒนธรรมเอเชียตะวันออก